**Μ.Κριθαρίδης: Το "σύντομο μέλλον χωρίς χημικά" του κ. Χρυσοχοΐδη σήμερα χτύπησε τους μαθητές**

Το "μέλλον χωρίς χημικά" του κ. Χρυσοχοΐδη μπήκε ήδη σε εφαρμογή με την άγρια καταστολή των μαθητικών κινητοποιήσεων έξω από το Υπουργείο Παιδείας. Οι άνδρες των ΜΑΤ έπνιξαν στα χημικά και τα δακρυγόνα μαθητές και εκπαιδευτικούς που "τόλμησαν" να απαιτήσουν λιγότερους μαθητές ανά τάξη, περισσότερους εκπαιδευτικούς για την πλήρωση των κενών στην εκπαίδευση και αύξηση του προσωπικού της καθαριότητας ώστε να μπορέσουν να εφαρμοστούν οι οδηγίες του ΕΟΔΥ για την πανδημία.

Η απάντηση της Κυβέρνησης που αυταρχικά και αντισυνταγματικά τους τιμωρεί αφήνοντας τους εκτός εξ΄ αποστάσεως εκπαίδευσης, ήταν η καταστολή των διεκδικήσεων τους αυτών που θα έπρεπε εδώ και καιρό η κ. Κεραμέως να έχει πράξει πριν καν το απαιτήσουν μαθητές και καθηγητές. Ο κυνισμός όμως της Κυβέρνησης του κ. Μητσοτάκη δεν έχει όρια, ας προσέξουν λοιπόν μήπως το "σύντομο μέλλον χωρίς χημικά" τους βρει και εκτός της διακυβέρνησης του τόπου.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**